Com instal·lar connectors de terceres parts.
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Connectors addicionals del gedit

La instal·lació de connectors de tercers us ofereix funcionalitats addicionals que no estan disponibles per defecte al gedit, ni als paquets de connectors addicionals del gedit-plugins. Una llista de connectors de tercers està disponible a mantinguts aquí.

Instal·lar un connector de tercers implica descarregar el connector, col·locar els fitxers del connector en el directori correcte i activar-lo.

Normalment podeu descarregar un connector des del lloc web del connector, però potser haureu d'utilitzar un programa de control de versions com git, bazaar, o subversion per a copiar el dipòsit de programari d'un connector des d'Internet. Consulteu la documentació del connector per a obtenir informació sobre com obtenir-lo.

Copieu els fitxers del connector a la carpeta /home/usuari/.local/share/gedit/plugins.

Per descomptat, canvieu usuari pel vostre nom d'usuari.

Una vegada col·locats els fitxers del connector en el directori correcte, el connector apareixerà al menú de preferències. Premeu el botó de menú de la cantonada superior dreta de la finestra i seleccioneu Preferències Connectors[Nom del connector] per a activar-lo.

Feu clic a Tanca.

Un cop activat el connector, estarà disponible per al seu ús.

La carpeta .local per defecte està oculta. Per a veure-la així com altres arxius ocults, seleccioneu Visualització Mostra els fitxers ocults, o premeu Ctrl H.

Si el directori .local/share/gedit/plugins/ no existeix, l'haureu de crear.